Hunden «Mozart» har alltid vært nysgjerrig på sauer, men dessverre for bull terrieren har gjerder ofte hindret ham fra i å komme i tett kontakt med dyrene.

Gunhild Hammeraas og hunden Mozart på Ullandhaug i Stavanger i dag. Foto: Kjersti Hetland / NRK

Nylig skjedde derimot det utrolige for Mozart – en sau på Ullandhaug i Stavanger stod nærme nok gjerdet til at han fikk fysisk kontakt med henne.

Det romantiske øyeblikket ble etter hvert filmet av Mozart sin matmor, Gunhild Hammeraas.

– Mozart får liksom ikke nok av sauer. Han er helt gal etter dem, sier hun og ler.

Også i dag er de ute og går tur ved Jernaldergården og Mozart er heldig denne dagen også.

LES OGSÅ: To pappasjiraffer er kjærester

– Den sauen her får virkelig vasket ørene sine. Jeg tror hunden min har en greie for gårdsdyr, sier Hammeraas.

For Mozart reagerer nemlig likedan når han treffer på kyr.

– Sist gang han fikk komme tett inntil en ku her i Stavanger, så slikket han på henne også. Jeg tror han hadde fått det fint på en bondegård, sier hun.